ניו כנען

ניו כנען (באנגלית: New Canaan) היא עיירה במחוז פיירפילד, קונטיקט, ארצות הברית. לפי מפקד האוכלוסין של 2020 האוכלוסייה עמדה על 20,622 איש. לעיר יש שטח כולל של 58 קילומטרים רבועים.

כשעה מניו יורק ברכבת, העיר נחשבת לחלק מחוף הזהב של קונטיקט. העיירה תחומה מדרום על ידי דאריין, ממערב על ידי סטמפורד, ממזרח על ידי וילטון, מדרום מזרח על ידי נורווק, ומצפון על ידי לואיסבורו ופאונד ריג' במחוז וסטצ'סטר, ניו יורק.

ניו כנען ידועה בארכיטקטורה ובפארקים הציבוריים שלה, כמו פארק ויווני, וחנויות בוטיק במרכז העיירה. התושבים שרים מזמורים בכל ערב חג המולד, מסורת בעיירה מאז 1916.

 היסטוריה 
שמאל|ממוזער|224x224 פיקסלים| מבט ממזרח על גבעת הכנסייה, החלק המרכזי של ניו כנען (1836) מאת ג'ון וורנר ברבר 
בשנת 1731, בית המחוקקים הקולוניאלי של קונטיקט הקים את קהילת כנען כישות דתית בצפון מערב נורווק ובצפון מזרח סטמפורד. הזכות להקים כנסייה קהילתית ניתנה למשפחות המעטות שגרו באזור והיו מפוזרות. מכיוון שכנען לא תוכננה כעיירה ב-1731, כאשר ניו כנען נוסדה ב-1801, היא מצאה את עצמה ללא רחוב ראשי או בית עירייה מרכזי.

עד מלחמת העצמאות, ניו כנען הייתה בעיקר קהילה חקלאית; לאחר המלחמה, התעשייה העיקרית שלה הייתה ייצור נעליים. כאשר עסקי הנעליים של ניו כנען צברו תאוצה בתחילת המאה ה-19, במקום כפר מרכזי, התפתחו מספר יישובים של בתים מקובצים, טחנה ובתי ספר למרכזים מחוזיים והכפר צמח בהדרגה.

עם הגעת מסילת הרכבת של ניו יורק, ניו הייבן והארטפורד לניו כנען בשנת 1868, רבים מתושביה העשירים של ניו יורק גילו את היופי הפסטורלי של האזור ובנו בו בתי קיץ. בסופו של דבר, רבים מהמבקרים בקיץ התיישבו כל השנה, תוך שהם נוסעים ברכבת לעבודתם בניו יורק.

 אדריכלות מודרנית בניו כנען 
ניו כנען הייתה מרכז חשוב של תנועת העיצוב המודרני מסוף שנות ה-40 ועד שנות ה-60 של המאה ה-20, אז נבנו בעיר כ-80 בתים מודרניים. כ-20 נהרסו מאז.

במהלך שנות ה-40 וה-50 של המאה ה-20 קבוצה של תלמידים ומורים מבית הספר לעיצוב של אוניברסיטת הרווארד  היגרו לניו כנען ובנו שם בתים יוצאי דופן שהפכו למפורסמים מאד. הם מכונים חמישיית הרווארד  והם כוללים את האדריכלים: פיליפ ג'ונסון, מרסל ברויאר, לנדיס גורס , ג'ון מ. ג'והנסן  ואליוט נויס . הם החלו ליצור בתים בסגנון שהתגלה כאנטיתזה מוחלטת למבנה המסורתי. את הסגנון ניתן לראות בצורה הטובה ביותר בבית הזכוכית של פיליפ ג'ונסון. PureContemporary.com accessed July 2, 2006

ארכיטקטים נוספים כגון פרנק לויד רייט, ואחרים ידועים פחות הצטרפו אף הם לניו כנען ובנו בתים מודרניים משמעותיים שנחשבים למדהימים גם כיום. ניו כנען הפכה למעשה למוקד הניסוי של התנועה המודרנית בחומרים, שיטות בנייה, חלל וצורה.

הסרט "סופת הקרח" (1997) מציג רבים מהבתים המודרניים של ניו כנען, הן מבפנים והן מבחוץ. הסרט (והרומן באותו שם של ריק מודי, עליו הוא מבוסס) מתרחש בניו כנען; בית ברובו מזכוכית הממוקם על כביש לורל הוא בולט.

 נקודות העניין 

ממוזער| שעון מורנו ממוקם ברחוב אלם, שם הוא נפגש עם השדרה הדרומית בניו כנען, קונטיקט.
 מרכז הטבע של ניו כנען 
 פארק וייבני  שנבנה בשנת 1912
 מרכז אמנות סילברמיין

 המרשם הלאומי של מקומות היסטוריים 
ממוזער| בית הזכוכית
 המפטון אין - 179 Oenoke Ridge; ידוע גם בשם The Maples Inn, אשר נבנה על ידי האחים אלווד בסגנון המלכה אן, בסגנון התחייה קולוניאלית. (נוסף ב-27 בנובמבר 2004)
 Hanford Davenport House - 353 Oenoke Ridge (נוסף ב-3 בספטמבר 1989)
 סטודיו ג'ון רוג'רס - 33 Oenoke Ridge; נבנה בשנת 1878 על ידי ג'ון רוג'רס, אשר כונה "הפסל של העם" בסוף המאה ה-19. הסטודיו מכיל אוסף של קבוצות הפסלים המפורסמות של האמן, רבים מפוסלים במקום (נוספו ב-15 בנובמבר 1966). "הוא השתמש בסטודיו הזה מ-1876 ועד סוף חייו. הסטודיו של ג'ון רוג'רס מכיל את אחד האוספים הטובים ביותר של קבוצות רוג'רס במדינה".
 הבית של לנדיס גורס - 192 Cross Ridge Rd. "עם צורתו החד-קומתית בעלת הגג שטוח, קירות זכוכית בגובה מלא והדגש על מישורים אופקיים, הבית שתכנן לעצמו בניו כנען הוא דוגמה יוצאת דופן" לאדריכלות מודרניסטית. (נוסף ב-21 באפריל 2002)
 הבית של מקסוול פרקינס 63 Park St. (נוסף ב-6 ביוני 2004)
 בית הזכוכית של פיליפ ג'ונסון - 798–856 Ponus Ridge Rd. (נוסף ב-18 במרץ 1997)
 בית ריצ'רד וג'רלדין הודג'סון - 881 Ponus Ridge Rd. (נוסף ב-28 בפברואר 2005)

 גלריה 

 אישים בולטים 
רשימה חלקית של אישים שנכתב עליהם ערך בעברית:

 ניו כנען במדיה 
 בקולנוע 
סרטים שצולמו לפחות חלקית בניו כנען, או מעורבים בהם:
 הסכם ג'נטלמני (1947)
 מושא החיבה שלי (1998)
 סופת קרח (1997)
 נשות סטפורד (2004)
 חלון פנורמי (2008)
 התוכניות הטובות ביותר (2009)
 נוצרו זה לזה (2009)

 ספרים 
 "סופת הקרח", מאת ריק מודי

 קישורים חיצוניים 


 הערות שוליים 
קטגוריה:יישובים שהוקמו ב-1801
קטגוריה:קונטיקט: יישובים